Obama frir til velgerne med sang
President Barack Obama kunne ikke si nei da Mick Jagger holdt frem mikrofonen under en blueskonsert i Det hvite hus tirsdag kveld. For å få Obama opp på scenen måtte artisten Buddy Guy flere ganger utfordre ham til å endre podiet. Etter at konsertens ordinære spilleliste var avsluttet fikk presidenten mikrofonen av Mick Jagger og sang «Sweet Home Chicago», en velkjent sang om sin hjemby. - Come on, baby don't you want to go, sang presidenten to ganger, før han ga mikrofonen videre til blueslegensen B.B. King. Før han igjen grep den og sang «Sweet Home Chigaco». Blueskonserten er en del av en serie som skal sendes på TV-kanalen PBS med konserter i Det hvite hus. Også tidligere Massachusetts-guvernør Mitt Romney som nå er en av de som kjemper om å bli republikanernes presidentkandidat har vist frem sin stemmeprakt. Hva synes du om Obama og Romneys sangprestasjoner?Si din mening og gi terningkast her! Han sang i slutten av januar «America The Beautiful» før det viktige primærvalget i Florida. Han vant primærvalget, men om sangprestasjonen var avgjørende for resultatet vites ikke. Tirsdagens opptreden er ikke første gang Obama griper mikrofonen, under et arrangement for bidragsyterne til presidentkampanjen sin i januar sang han «Let's Stay Together».
Både Barack Obama og Mitt Romney har den siste tiden sunget til velgerne for å vinne deres gunst.